cyanic-selkie/wikianc huggingface dataset:
KLM Open
I 2006 holdes turneringen fra 10. til og med 13. august på banen til Kennemer Golf & Country Club ved Zandvoort i Noord-Holland for 87. gang. Blant deltagerne er Colin Montgomerie, Ian Woosnam, Gonzalo Fernandez-Castaño, Thongchai Jaidee, Maarten Lafeber og Robert Jan Derksen. Ifølge KLM Opens nettsider er det ikke umulig at flere sterke spillere vil melde sin ankomst. Totalt vil 150 spillere delta, 144 profesjonelle og 6 amatører. Av de profesjonelle vil de 70 beste gå videre etter de første 36 hullene, mens enhver profesjonell spiller med samme score som den 70. spilleren går videre til tredje og fjerde runde. Amatørene faller utenfor denne ordningen, men er kvalifisert for videre spill etter de første 36 hullene om de har den samme eller bedre score enn den profesjonelle som kommer inn som nr. 70.
Bakken (Skien)
Bakken er en bydel i Skien. Bydelen er karakterisert av arbeiderhus i empire- og sveitserstil fra 1840-50-årene. Denne bydelen var tidligere kjent for et sterkt arbeidermiljø, samt den så lokalt kjente Bakkerampen. Også skiensklubben Skiens Grane, stiftet i 1911, har sterke røtter og tradisjoner i denne delen av Skien.
Bydelen ble heldigvis ikke ødelagt av de store bybrannene i 1777, 1854 og 1886. Bakken har med sin lave beliggenhet ofte blitt rammet av flommer, hele bydelen sto således under vann ved storflommen i 1927.
Bodil Joensen
Bodil Joensen (født 25. september 1944 i Hundige, død 3. januar 1985 i København) var en dansk pornoskuespiller, også kjent som «Ornepigen Bodil», og er mest kjent for å ha deltatt i dyresex-filmer og være den første dyresexfimstjernen.
Biografi
Joensen vokste opp på en gård utenfor København med en konservativ og religiøse mor. Som 12-åring i 1956 ble hun voldtatt av en ukjent mann på vei hjem fra skolen på en jernbanestasjon. Da hun fortalte dette til moren da hun kom hjem fikk hun mer juling en hun noen gang hadde fått før. Moren forbød all kontakt med gutter, og dette var en av grunnene til at hun begynte å eksperimentere med dyresex.
Hun rømte hjemmesifra som 15-åring, og bodde i en periode hos grisefarmeren Gunnar Nielsen. Ettervert startet hun opp sitt eget selskap, Udsherreds Sædcentral, og fikk sin egen grisefarm. Men forretningene gikk dårlig da fruene til bøndene likte dårlig at en vakker ung pike kom stadig på besøk. Etter mye rykter gikk forretningene så dårlig at hun startet i pornofilmindustrien for å tjene nok penger til å holde gården sin i drift. Mellom 1969 og 1972 deltok hun i 40 filmer hvor hun hadde sex med dyr.
Det ble også laget flere dokumentarer med henne, blant andre A Summerday (Bodil Joensen – en sommerdag juli 1970) av Shinkichi Tajiri. Filmen fikk førsteprisen på Wet Film Festival 1970 i Amsterdam. En annen dokumentar er Eberhardt & Phyllis Kronhausens Hvorfor gør de det? (1971). Filmene gjorde at hun raskt fikk kjendisstatus, og fikk besøkende sex-turister til gården hennes, hvor hun lot dem filme henne for penger mens hun hadde dyresex, samt flere TV-selskap som kom for å undersøke hennes historie. Etter at det ikke var marked for flere dyresexfilmer begynte hun med liveshows med dyr i København da hun var i midten av 30-årene. Sterkt alkoholisert og pillemisbrukene klarte hun ikke å ta vare på dyrene på gården sin, og hun ble fratatt alle dyrene i 1981. Hun ble dømt for forsømmelse av sine dyr til 30 dagers fengsel. Etter dette begynte hun også som prostituert. Hun døde som 40-åring i 1985 av leversvikt. Hun etterlot seg en datter.
Filmen Animal Farm var en av Joensens filmer fra tidlig 1970-tallet. Den ble smuglet inn til Storbritannia i 1981 på VHS, og revolusjonerte sex-filmindustrien med det mest sjokkerende som var blitt utgitt der.
Eurovision Song Contest 1972
Eurovision Song Contest 1972 var den 17. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert lørdag 25. mars 1972 i Usher Hall i Edinburgh i Storbritannia. Egentlig skulle Monaco ha stått vertskap etter å ha vunnet året fø r, men den monegaskiske kringkasteren hadde verken økonomi eller kapasitet til å arrangere finalen. Dermed trådte BBC inn som vert, slik kringkasteren også hadde gjort i 1960 og 1963. Dette var fjerde gang Storbritannia arrangerte finalen, og programleder var Moira Shearer.
Konkurransen samlet 18 deltakerland, de samme landene som året før. Avstemningsmetoden med to tilstedeværende dommere fra hvert land, ble videreført dette året.
Luxembourg vant sin tredje seier til da med «Après toi», fremført av greske Vicky Leandros. Vertslandet Storbritannia ble nummer to med gruppen The New Seekers og «Beg, Steal or Borrow». I likhet med vinnerlåten ble også denne sangen en stor hit i Europa etter finalen. Tyskland ble nummer tre for tredje år på rad, mens Nederland og Østerrike utgjorde resten av topp fem. Norge var for første gang representert av en duo, og av en utlending: Grethe Kausland og svenske Benny Borg. De fremførte «Småting», skrevet av Kåre Grøttum og Ivar Børsum. Det norske bidraget ble nummer 14 av 18.
Sendingen
I 1971 vant Monaco med «Un banc, une arbre, une rue», og dermed var det Monaco som skulle arrangere Eurovision Song Contest 1972. Etter seieren ønsket den monegaskiske kringkasteren TMC å arrangere 1972-konkurransen på en friluftsarena i juni. Kanalen prøvde også å fremskynde ferdigstillelsen av en ny innendørsarena i Monaco, uten å lykkes.
TMC søkte støtte fra den franske allmennkringkasteren ORTF. De to kringkasterne ble imidlertid ikke enige om konkurransen skulle holdes i Monaco eller Frankrike. Til slutt trådte Den europeiske kringkastingsunion inn og tilbød arrangementet til Spania og Tyskland som ble nummer to og tre i 1971, men begge takket nei. Til slutt fikk EBU overtalt BBC til å arrangere finalen i 1972, og dette var tredje gang BBC trådte inn som reserve-vert. Monaco er det eneste landet i konkurransen som har vunnet, men som ikke har arrangert en finale. BBC la for første gang finalen utenfor London, til Edinburgh i Skottland. Det er også eneste gang BBC har arrangert konkurransen utenfor England. Finalen ble avholdt i konsertarenaen Usher Hall med Moira Shearer som programleder. Atten land – de samme som året før – stilte i konkurransen, og startrekkefølgen ble avgjort ved loddtrekning. På samme måte som tidligere ble programmet kringkastet til mange land som ikke deltok, blant annet flere østeuropeiske land, Brasil og flere asiatiske land. Sendingen hadde et potensielt publikum på 400 millioner seere. Sendingen varte i 1 time og 45 minutter.
Stemmesystemet var det samme som året før. Hvert deltakerland hadde to lekdommere på plass i Edinburgh, og hver av dommerne bedømte de andre landenes sanger med poeng fra 1 til 5. De 36 dommerne hørte og bedømte bidragene fra storsalen i Edinburgh Castle.
Etter en kort presentasjonvideo om Edinburgh ønsket programleder Moira Shearer velkommen på engelsk og fransk, før Tyskland gikk på scenen som første land. For første gang i konkurransens historie ble det brukt en videovegg som viste bilder av artistene, navn og sangtitler. Pausenummeret før avstemningen var en kortfilm fra Edinburgh Military Tattoo, filmet fire år tidligere.
Irlands bidrag ble for første, og hittil eneste, gang fremført på irsk. Den store favoritten dette året var vertsnasjonen som stilte med den populære popgruppen The New Seekers og låten «Beg, Steal or Borrow». Norge var det sjette bidraget på scenen, rett etter Storbritannia. Nest siste land ut var Luxembourg med Vicky Leandros og «Après toi». Leandros hadde også deltatt for Luxembourg fem år tidligere og gjort kommersiell suksess med «L'amour est bleu». I 1967 ble hun nummer fire, men denne gang gikk hun helt til topps – foran Storbritannia som fikk sin åttende andreplass i konkurransen. Yves Desca, som hadde skrevet vinnersangen, skrev også teksten til «Un banc, un arbre, une rue», som vant året før. Han ble dermed den første som vant konkurransen to ganger, den første som vant den for to ulike land, og den første som vant to år på rad.
Vinnerlåten «Après toi» ble en stor hit i hele Europa etter finalen. Den engelske versjonen, «Come What May», lå 16 uker på den britiske singellisten med en andreplass som høyeste notering. Den nådde også toppen i Nederland, Sveits og Belgia. I Norge ble imidlertid andreplassen «Beg, Steal or Borrow» en enda større hit. Det britiske bidraget toppet VG-lista åtte uker på rad, mens «Après toi» lå på andreplass på listen. Også fjerdeplassen, nederlandske «Als het om de liefde gaat», ble en stor hit i Norge. Grethe Kausland spilte den inn under tittelen «Sommeren er her», mens Stein Ingebrigtsen og Inger Lise Rypdal spilte den inn i nytt arrangement under tittelen «Hva har vel du».
Finland, Sverige og Norge ble henholdsvis nummer 12, 13 og 14. Vinner fra året før, Monaco, ble nummer 16, mens Malta kom på sisteplass for andre år på rad.
Norges bidrag
For første gang representerte en duo Norge. Grethe Kausland og Benny Borg vant den norske finalen med «Småting», skrevet av Kåre Grøttum og Ivar Børsum. Benny Borg er svensk og dette var også første gang Norge ble representert av en utenlandsk artist. Med til Edinburgh var Carsten Klouman for første gang med som norsk dirigent. Roald Øyen kommenterte sendingen for NRK Fjernsynet og NRK Radio, og de to norske jurymedlemmene var Sonja Abusdahl og Rachel Nord.
«Småting» fikk til sammen 73 poeng fra de internasjonale dommerne og ble nummer 14 av 18. Dette var likevel bedre enn Norges to foregående plasseringer: sisteplass i 1969 og nest sisteplass i 1971.
Avstemningen
EBU brukte det samme avstemningssystemet som året før. Hvert deltakerland stilte med to dommere som var på plass i Edingburgh. Den ene dommeren måtte være under 25 år, og den andre måtte være over 25. I tillegg måtte det være minst ti år mellom de to dommerne. Hver dommer bedømte de andre landenes sanger med poeng fra 1 til 5. Hvert land ga dermed mellom 2 til 10 poeng til hvert av de andre landene. Et land kunne dermed få minimum 34 poeng, og maksimalt 170 poeng. Clifford Brown var EBUs konkurransesjef og ansvarlig for avstemningen.
Under avstemningen stemte tre og tre land om gangen, direkte fra storsalen i Edinburgh Castle. Hvert jurymedlem avga poengene sine for åpen skjerm ved å vippe opp små tavler påført den respektive poengsummen. Poengene for de seks dommerne fra tre land ble deretter summert og plottet inn i den elektroniske poengtavlen.
Luxembourg tok ledelsen fra start, med Nederland og Storbritannia like bak. Luxembourg og Nederland holdt følge et stykke uti avstemningen, men så begynte Luxembourg å dra ifra. På slutten av avstemningen gikk også Storbritannia og Tyskland forbi Nederland.
Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Poengtavle
Tavlen er ordnet etter stemmerekkefølgen i finalen.
Toppoeng
Hvert land kunne gi inntil 10 poeng til hvert bidrag. Under er en oversikt over alle 10-poengere som ble avgitt under avstemningen.
Jurymedlemmer
Hvert deltakerland stilte med to jurymedlemmer som var på plass i Luxembourg. Det ene jurymedlemmet måtte være under 25 år, mens den andre måtte være over 25. I tillegg måtte det være minst ti år mellom dem.
Dirigenter
Mens Malcolm Lockyer var sjefdirigent, hadde de fleste land med sin egen dirigent. Under er en liste over deltakerlandenes dirigenter, listet etter startrekkefølgen.
Kommentatorer og kringkastere
Finalen ble kringkastet til 28 land: direkte til alle de 18 deltakerlandene, i tillegg til ti ikke-deltakende land. De fleste kringkasterne hadde kommentatorer som formidlet informasjon, farger og hendelser direkte til seerne hjemme. Oversikt over kommentatorer, dirigenter og poengopplesere under Eurovision Song Contest 1972:
Kommentatorer og sendinger i ikke-deltakende land
Ifølge arrangøren ble konkurransen overført enten direkte eller i opptak til ti ikke-deltakende land. For første gang ble konkurransen overført til asiatiske land som Japan, Taiwan, Thailand, Filippinene og Hongkong. Brasil, Hellas og Israel sendte også konkurransen, mens Island og Ungarn sendte den i opptak måneden etter. Under er bekreftede sendinger:
Céu Azul
Céu Azul er en kommune i delstaten Paraná i sørregionen av Brasil.
Fylkesvei 7668
Fylkesvei 7668 går mellom Stø og Myre i Øksnes kommune.
Frem til 2019 hadde veien betegnelsen fylkesvei 935.
Gjøvik og Omegn Boligbyggelag
Gjøvik og Omegn Boligbyggelag ble startet i 19. desember 1946 og opererer i Gjøvik i Innlandet, samt i nabokommunene. Laget er et resultat av en fusjon i 2002 mellom Raufoss og Omegn Boligbyggelag og Gjøvik Boligbyggelag.
Gjøvik og Omegn Boligbyggelag er en del av Norske Boligbyggelags Landsforbund (NBBL).
Kongelig Norsk Seilforening
Kongelig Norsk Seilforening (stiftet i 1883) er en seilforening fra Oslo som har rundt 4 000 medlemmer og er tilsluttet Norges idrettsforbund og olympiske og paralympiske komité gjennom Norges Seilforbund (NSF).
Frem til opprettelsen av NSF i 1970 hadde foreningen også riksdekkende ansvar for å ivareta alle lokale seilforeningers fellesinteresser. Foreningen holder til i klubblokaler på Bygdøy, ved Frognerkilen i Oslo.
Færderseilasen arrangeres årlig av foreningen.
Som eneste ikke-statlige institusjon har KNS rett til å føre splittflagg, hjemlet ved kongelig resolusjon av 6. desember 1884.
Ligue 1 1963–1964
Ligue 1 1963–64 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Kongelig Norsk Seilforening
Historie
Foreningen ble stiftet den 7. februar 1883 som Norsk Forening for Lystseilads. I 1884 fikk foreningens medlemmer rett til på sine båter å føre orlogsflagget med kongens kronede navnesiffer på en hvit spuns i midten av korset. Forbildet var flagget for det svenske Kungliga Svenska Segelsällskapet. Fram til 1904 førte foreningens båter en trekantet stander (flagg) med Den norske løve på rød duk.
Ligue 1 1963–1964
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Kongelig Norsk Seilforening
Historie
Kong Oscar II ble foreningens høye beskytter i 1884, og 1902 ble navnet endret til Kongelig Norsk Seilforening. I 1904 ble den slått sammen med den lokale Kongelig Yachtclub Kristiania (KYK). Samtidig fikk de sammensluttede foreningene en ny felles stander etter samme modell som KYK hadde ført, et splittflagg med horisonale striper i blått-hvitt-blått og foreningens initialer med krone i det hvite feltet. I 1906 ble en ny stander innført, en trekantet vimpel med samme innhold.
Ved unionsoppløsningen i 1905 måtte bruken av KNS-flagget opphøre, siden kong Oscar II var avsatt og unionsmerket var fjernet fra orlogsflagget. Inntil videre måtte medlemmene føre det norske handelsflagget på sine båter. Problemet ble løst da kong Haakon VII i 1906 ga samtykke til å gjenoppta tradisjonen fra forgjengeren og la foreningens medlemmer føre orlogsflagget med kongens navnesiffer. KNS-flagget har fremdeles den regjerende konges navnesiffer.
KNS' Seilsportsenter Ulabrand ved Bygdøy sjøbad ble offisielt åpnet av Harald V i april 2015.
KNS har en lang tradisjon med å utvikle seilere både i bredde og på toppnivå, og har et uttalt mål om å representere i hvert sommer-OL.
Peter Tork
Peter Tork (født Peter Halsten Thorkelson; 13. februar 1942 i Washington, D.C. død 21. februar 2019 i Mansfield i Connecticut ) var en amerikansk sanger, gitarist, pianist og skuespiller kjent som et av de fire medlemmene i The Monkees (1966–68).
Bakgrunn
Peter Tork var sønn av Virginia Hope (født Straus) og Halsten John Thorkelson, professor i sosialøkonomi. Peters farfar Halsten Joseph Thorkelson 1875–1953 var av norsk avstamning; hans far var fra Vespestad i Finnås, Hordaland og hans mor fra Eggen i Tylldal, Hedemark. Peters mor var halvt jødisk og halvt irsk.
Etter avsluttet High School i Storrs i Connecticut, gikk han en stund på Carleton College i Minnesota, men flyttet til New York City før han ble ferdig. I New York opptrådte han som folkemusiker i Greenwich Village.
The Monkees
Han flyttet til California og ble i 1965 med i The Monkees hvor han spilte bassgitar og keyboard samt bidro med vokal frem til 1969. The Monkees ble etablert på initiativ av TV-produsentene Bert Schneider og Bob Rafelson i selskapet NBC. I perioden 12. september 1966 til 19. august 1968 ble det sendt i alt 58 episoder, hver på 25 minutter i USA.
Etter The Monkees
Tork trakk seg tilbake fra underholdningsverdenen og underviste blant annet ved en high school i Santa Monica. Han slet med penge-, alkohol- og narkotikaproblemer og satt i 1972 en kort periode også i fengsel på grunn av besittelse av hasj.
Aleksy Antkiewicz
Aleksy Antkiewicz (født 12. november 1923, død 3. april 2005 Gdańsk) var en polsk bokser som deltok i de olympiske leker 1948 i London og 1952 i Helsingfors.
Antkiewicz vant en olympisk bronsemedalje i boksing under OL 1948 i London. Han kom på tredjeplass i den tredje letteste vektklassen, fjærvekt opp til 58,0 kg, bak italienske Ernesto Formenti og Dennis Shepherd fra Sør-Afrika.
Johan Ludvig Heiberg
Johan Ludvig Heiberg (født 14. desember 1791, død 25. august 1860) var en dramatiker og innflytelsesrik kritiker fra Danmark. Han var sjef for Det kongelige Teater i København 1849–1856. Heiberg skrev Elverhøj i 1828. I 1831 giftet han seg med skuespilleren Johanne Luise Pätges.
Liv og virke
Johan Ludvig var eneste barn av ekteparet Peter Andreas Heiberg og Thomasine Christine født Buntzen. Han ble født i København «hin navnkundige Dag», sier han i sitt latinske Vita i anledning doktordisputasen, «paa hvilken den berømte Mand, hvis Navn staar øverst blandt alle de glimrende Navne, vort Fædreland kan glæde sig ved, Tycho Brahe, Danmarks og Verdens Lys, fødtes».
Weld
Weld kan ha flere betydninger:
Digital rettighetsadministrasjon
Digital rettighetsadministrasjon (DRA) (engelsk: digital rights management (DRM)) er en samlebetegnelse for ulike digitale teknologier som har som mål å begrense bruksmulighetene til opphavsrettsbeskyttet informasjon. Det er viktig å merke seg at DRA betyr «digital administrasjon av rettigheter», og ikke «administrasjon av digitale rettigheter». Det er altså snakk om alle rettigheter, ikke bare de som er lagret eller distribuert digitalt.
DRM-systemer er mest kjent for at de vanligvis tvinger brukeren å følge de restriksjoner som følger det opphavsrettsbeskyttede materialet, ved å legge tekniske føringer på hvordan materialet kan benyttes. Eksempler på føringer kan være kopibeskyttelse eller -reduksjon, utskriftsperre eller -reduksjon og begrensninger i antall ganger man kan åpne/kjøre materialet. I tillegg bør/skal DRM-systemer inneholde en lisens som beskriver rettighetene som følger materialet, samt en beskyttelse av denne lisensen.
Motstandere av DRM har foreslått å endre navnet til Digital Restrictions Management (Digital restriksjonsadministrasjon), fordi de mener at DRM er mer knyttet opp mot restriksjoner enn rettigheter.
Historie
DRM-systemer bygger på og er sterkt knyttet opp mot opphavsrett. Før den digitale revolusjonen ble opphavsretten regulert ved lovverket alene, bl.a. fordi det var forholdsvis dyrt og vanskelig å lage gode kopier av opphavsrettsbeskyttede verk. Med digital teknologi ble det både langt enklere og billigere å lage perfekte kopier, og dermed ble forutsetningene for kontroll endret og markedet for tekniske beskyttelsesmetoder vokste.
Tekniske beskyttelsesmetoder er ikke et spesielt nytt konsept. Flere ikke-publiserte kilder  hevder at enkelte grammofonplater på 1970-tallet ble utstyrt med en høyfrekvent lyd, et såkalt «spoiler signal», som skulle hindre kopiering over på kassetter, uten at systemet var særlig effektivt.
I 1984 falt avgjørelsen i høyesterett i USA i saken mellom Sony og Universal Studios, der sistnevnte saksøkte førstnevnte. Søksmålet, som ble fremmet i 1976, gikk på at Sonys Betamax-system la til rette for brudd på opphavsretten ved at man fikk anledning til å lage kopier av TV-sendinger. Retten avgjorde at private opptak av TV-sendinger med Time shifting som formål falt inn under såkalt «fair use», og dermed ikke var brudd på opphavsretten. Det ble gjort forsøk på å innføre obligatorisk kopisikring på alle hjemmevideosystemer, men dette ble ikke gjennomført før i 1998.
Utviklingen av DAT-formatet på midten av 1980-tallet førte i USA til lover som påla alle digitale lydopptakere å inkludere SCMS-systemet. Dette kan ha bidratt til at formatet aldri ble markedsdominerende, til tross for sine tekniske fordeler. Et annet argument kan også være at CD-ROM var i ferd med å bli allment tilgjengelig i hjemme-PC-er, og det ville koste for mye å tilpasse utstyret til DAT.
På midten av 90-tallet ble hjemmedatamaskiner og internett-tilgang allment tilgjengelig. Dette åpnet bl.a. for perfekt kopiering av innholdet på musikk-CD-er, (og andre digitale utgivelser av verk), med påfølgende distribusjon på internett, (også kjent under begrepet Piratkopiering). Responsen fra mediaindustrien var utvikling av stadig mer avanserte DRM-systemer, søksmål og lobbyering for et strengere lovverk.
Da USA implementerte WIPOs opphavsrettsdirektiv i form av Digital Millennium Copyright Act (DMCA) ble det obligatorisk for alle videospillere å inkludere maskinvare som responderer på et DRM-system utviklet av Macrovision. Så godt som alle amerikanske produsenter av videoer benytter dette systemet.
I januar 2007 valgte EMI, som det siste av de fire store plateselskapene, å slutte å gi ut CD-er med DRM-systemer, fordi kostnadene ikke kunne rettferdiggjøres av resultatene.
I løpet av 2008 beveget også de fire store seg i retning av å selge musikkfiler over internett uten DRM.
DRM for CD
Tidlige forsøk på å hindre ulovlig kopiering av CD-plater utnyttet ofte svakheter i avspillingsprogrammer og fysiske spillere. Målsetningen var å hindre at PC-er fikk tilgang på den ukrypterte musikken, samtidig som CD-en skulle fungere som normalt i en alminnelig CD-spiller i et musikkanlegg.
Disse formene for kopisperre kunne omgås dersom avspillingsprogrammet eller CD-ROM-en var robuste nok til å gjenkjenne og kontrollere feil informasjon i TOC-en. Systemene baserte seg altså ofte på dårlig og mangelfull programmering. De kunne også ofte omgås dersom man plasserte en bit ugjennomsiktig teip eller satte en tusjstrek over det området på CD-platen som inneholdt den andre TOCen.
De fire store plateselskapene i verden, Sony BMG, Universal Music Group, Warner Music Group og EMI, gikk gradvis bort fra DRM på CD-plater, EMI som den siste i januar 2007.
DRM for DVD
De facto standarden for DRM-beskyttelse av DVD-plater, og samtidig et relativt tidlig eksempel på et fullverdig DRM-system, er det såkalte Content Scramble System (CSS), som ble introdusert ca. 1996. Prinsippet bak CSS er at data på DVD-platen er kryptert, slik at innholdet bare kan spilles av dersom den krypterte informasjonen dekrypteres med en egen nøkkel. For at de tekniske produsentene av DVD-avspillere skulle få tillatelse til å legge en slik nøkkel inn i sine produkter måtte de signere en avtale som påla dem å bygge en rekke begrensninger inn i spillerne. For eksempel måtte de hindre at kjøpere av spilleren fikk direkte tilgang til de digitale signalene som brukes til å framstille klartekstskopier av signalene på DVD-platen. I 1999 ble CSS dekodet, og avspillingsnøklene er nå forholdsvis enkelt tilgjengelig, (se DeCSS).
DRM for høyoppløselige optiske plater
Neste generasjon optiske plater, representert ved HD DVD og Blu-ray, benytter seg av DRM-systemer basert på AACS-standarden, som ble lansert i 2005. Siden den gang har systemet blitt omgått en rekke ganger. Programmet AnyDVD, som tidligere dekrypterte og fjernet beskyttelsen til DVD-plater, er også oppgradert til å gjøre det samme med HD-DVD-plater.
Andre former for DRM
Det finnes et ukjent antall DRM-systemer designet med tanke på digitalt innhold som gjøres tilgjengelig via internett. De mest kjente er Windows Media DRM og Apples FairPlay.
Programvarearkitekturen Next-Generation Secure Computing Base (NGSCB) er et av prosjektene til Microsoft, basert på såkalt Trusted Computing-teknologi utviklet etter spesifikasjonene laget av the Trusted Computing Group. NGSCB er ikke et DRM-system i seg selv, men åpner for utvikling av DRM-teknologi der man må modifisere maskinvare for å omgå systemet. Målsetningen til NGSCB er å utvikle et sikrere datamiljø der alle maskin- og programvareelementer må verifiseres før de får lov til å kjøre. Dersom målsetningen blir nådd vil det skape et grunnlag for DRM-systemer som er vanskeligere å omgå enn de man finner i dag, som utelukkende kjører i applikasjonslaget til datamaskinen.
Kriterier
Et av problemene knyttet opp mot DRM-systemer er at det ikke finnes noen internasjonal standard for hva et DRM-system er, til tross for at bl.a. ISO har gjort forsøk på å definere dette. Det er likevel mulig å finne noen elementer som bør være til stede for at et system skal falle inn under betegnelsen DRM, for eksempel tilgangskontroll, kopibeskyttelse og beskyttede lisensbetingelser.
Implementasjoner
DRM-systemer implementeres i hovedsak på tre måter: I tillegg er også begrepet Digital vannmerking brukt mye i forbindelse med DRM, men det er høyst usikkert om dette alene faller inn under samlebetegnelsen.
Lovgivning
I 1996 lanserte FN-organisasjonen WIPO en traktat om opphavsrett, som bl.a. påla medlemslandene å utvikle et lovverk som gav legal beskyttelse til DRM-systemer. I Norge førte dette til en utvidelse av Åndsverkloven i 2005, som i massemedier i stor grad ble omtalt som MP3-loven. Etter endringene er det ifølge §53a forbudt å omgå «effektive tekniske beskyttelsessystemer», herunder DRM-systemer.
Loven inneholder to punkter som ennå ikke er tydelig definert.
Det første gjelder uttrykket «effektive». Før dette uttrykket prøves i rettsapparatet er det uklart hva som innebærer at et system er «effektivt». Forarbeidene gir et par eksempler på ikke-effektive systemer, nærmere bestemt systemer som kan omgås ved å holde nede «shift»-tasten når man setter inn CD-en, eller tegne en strek på CD-en med tusj. En finsk domstol har dog felt en dom som erklærer at CSS, systemet som brukes til å beskytte DVD-plater, ikke kan regnes for å være et «effektivt» system. Dette systemet er altså ikke beskyttet av den finske loven, selv om dommen kan bli omgjort i en høyere rettsinstans. I Norge er det enda ikke noen slik dom å vise til.
Det andre punktet gjelder et tillegg i den norske loven. Lovteksten stadfester at forbudet ikke skal være til hinder for at en privat bruker skal kunne spille av innholdet på «det som i alminnelighet oppfattes som relevant avspillingsutstyr». Loven åpner altså for omgåelse av «effektive» DRM-systemer, men spesifiserer ikke hva slags utstyr det er snakk om. I forarbeidene til utvidelsen står det at unntaket skal gjelde for å konvertere CD-innhold til MP3-format, samtidig motsier forarbeidene seg selv ved å også hevde at man ikke uten videre kan regne med å få spilt av innholdet på en CD i en mp3-spiller. All den tid det ikke foreligger en høyesterettsdom knyttet til paragrafen kan man ikke med sikkerhet si hva som inkluderes i unntaket.
Problemstillinger knyttet til CD-er er uansett primært teoretiske, fordi det nesten ikke produseres musikk-CD-er med DRM-systemer lenger.
Kritikk
Noen kritikere mener DRM kun er måter å skape økonomiske synkroniseringseffekter ved hjelp av markedsandeler og nettverkseffekter.
Mer folkelig sagt hevder disse motstanderne at «Digital Rights Management» kun handler om å kunne kontrollere hvilke enkeltenheter og avspillere som skal være i stand til å spille av ulike medieformater, og dermed kunne kreve gjenkjøp hver gang man vil spille av et medium i en ny avspiller. En konsekvens av en slik situasjon kan være at man må kjøpe hele filmsamlingen på nytt dersom man vil eller må bytte avspiller.
Motstandere av DRM mener denne typen teknologier pålegger forbrukerne restriksjoner og muliggjør misbruk. Tilhengerne av DRM hevder at DRM er nødvendig for å forhindre utstrakt piratkopiering av digitale åndsverk.
Det hevdes av kritikerne at digitale beskyttelsesmekanismer aldri kan bli i stand til å hindre piratkopiering fordi det vil alltid være mulig å gjøre direkte avtrykk (også kalt en 1:1 kopi) av fysiske digitale medier ved hjelp av spesialutstyr. En annen svakhet vil være det såkalte «analoge hullet»; muligheten for å ta opp avspilt media med eksterne opptakere. (F.eks. en mikrofon foran en høyttaler, eller et filmkamera foran en skjerm).
Motstandere av DRM har dessuten innført begrepet Digital Restrictions Managment (norsk: håndtering av digitale restriksjoner), som inkluderer «Digital Rights Management» og alle andre former for digitale restriksjoner, f.eks. programvare som hindrer deg i å gjøre det du ber den om. Et mye brukt eksempel er at en bruker ikke får slettet en datafil, til tross for at man svarer «Ja» på spørsmålet om man er sikker på at man vil gjøre det.
Kontroverser
I 2005 slapp Sony en rekke utgivelser der CD-platene var beskyttet av et nytt DRM-system. Systemet inneholdt blant annet rootkit-teknologi som ble installert automatisk dersom CD-platen ble spilt av på en PC. Systemet gjorde deretter forsøk på å skjule denne installasjonen, og er av den grunn blitt definert som spyware av mange kritikere. Etter sterk kritikk fra forbrukere og andre valgte Sony å tilbakekalle alle CD-plater med systemet, og de lanserte også en måte å fjerne den skjulte installasjonen.
I 2007 kom Venstres landsmøte med en offisiell uttalelse som bl.a. fremmet forslag om å forby bruk av DRM. Forslaget har blitt møtt med flere kritiske debattinnlegg i aviser fra bl.a. TONO, Gyldendal og Kopinor
Lillehammer og Omegn Boligbyggelag
Lillehammer og Omegns Boligbyggelag ble startet 30. september 1947 og opererer i Lillehammer i Innlandet, samt omegnskommunene.
Boligbyggelaget har ca. 5 100 medlemmer og forvalter 3 100 boliger i 115 borettslag, sameier og andre selskap.
Lillehammer og Omegns Boligbyggelag er en del av Norske Boligbyggelags Landsforbund (NBBL).
Patrik Gerrbrand
Patrik Gerrbrand (født 27. april 1981) er en svensk fotballspiller som spiller i forsvar i Hammarby IF.
Han har tidligere spilt for klubber som Älvsjö AIK, Hammarby IF, Leicester City FC og Fredrikstad Fotballklubb.
Gerrbrand hadde kontrakt med Fredrikstad ut 2009-sesongen, men sommeren 2009 ble han enig med klubben om å kansellere avtalen. To dager senere skrev han under for Hammarby.
Molukk-viftereke
Molukk-viftereke (Atyopsis moluccensis) er en av de vanligste rekene innen akvariestikken. Den blir ofte kalt skunkreke pga. den hvite stripen på ryggen (som på en skunk). Den har en sær evne til å skifte farge. Som de fleste krepsdyr, skifter den skall regelmessig ettersom den vokser. Den lever av smådyr og plankton som den fanger opp med de små viftene (derav navnet) som erstatter klørne. Hunnene blir ikke mer enn 6cm lange, mens hannene kan bli rundt 8cm til max 10cm lange.
I akvarium
Den er middels vanskelig å holde. Man kan ikke sette dem i et nyinnredet akvarium. De foretrekker strømmende vann, og må ha ett akvarium på minst 40 liter. Man kan ha flere sammen, men må ha tilstrekkelig med skulesteder. Temperatur i vannet bør ligge rundt 24-25 varmegrader. De er fredelige mot akvariets andre innbyggere, men hadde ikke gjort særlig skade uansett pga. viftene. De er territorielle, men ikke aggressive. De er gjerne i nærheten av pumpen siden da er det lettere å fange mat. Man har hittil ikke klart å oppdrette denne arten i akvarium. De er morsomme å se på, men er f. eks. fiskeyngelen lite nok, kan den betraktes som mat.
Tlapanekisk
I likhet med andre otomangueanske språk er det tonalt og har en kompleks bøyningsmorfologi.
Ethnologue oppgir fire hoveddialejter av språket, Acatepec, Azoyú, Malinaltepec og Tlacoapa, mens andre kilder oppgir opptil åtte.
Sprengstoff
Sprengstoff er et kjemisk stoff (eller blanding av flere stoffer) der ekstremt høye forbrenningshastigheter utnyttes til sprengninger.
Noen sprengstoffer er følsomme overfor slag, f.eks. glyserolnitrat (nitroglyserin), mens andre først eksploderer når de blir utsatt for en mindre eksplosjon fra en tennsnor eller detonator.
Alminnelig krutt betegnes normalt ikke som sprengstoff, da det skal fordemmes, det vil si sperres inne i et hardt skall før det kan frembringe en kraftig eksplosjon.
Ulike typer sprengstoff
Eksempler på sprengstoffer:
Anvendelsesområder
Sprengstoff kan blant annet anvendes innen følgende områder:
Laveksplosiver
Et laveksplosiv er et sprengstoff med lav brisans. Eksplosjonen beveger seg langsommere gjennom stoffet enn lydens hastighet. Det mest kjente laveksplosivet er uten tvil svartkrutt, men også korditt er et laveksplosiv. Et slikt stoff vil ikke være avhengig av å bli omgitt av en hylse for å eksplodere heller enn å brenne, men vil ikke produsere en sjokkbølge slik høyeksplosiver vil så lenge det ligger åpent.
Høyeksplosiver
Høyeksplosiver er en type sprengstoff der sjokkfronten beveger seg gjennom sprengstoffet raskere enn lydens hastighet – altså supersonisk hastighet. Høyeksplosiver detonerer med en hastighet på alt mellom tre til ni km/s. Høyeksplosiver brukes ofte innen gruvearbeid, demolering, og for militære formål.
Otta Boligbyggelag
Otta Boligbyggelag er et boligbyggelag i Otta i Innlandet og ble etablert 9. september 1957.
Boligbyggelaget har vel 500 medlemmer og forvalter 96 boliger i 6 borettslag.
Otta Boligbyggelag er en del av Norske Boligbyggelags Landsforbund (NBBL).
Røykpunkt
Røykpunkt er den temperaturen hvor matfett eller -olje begynner å brytes ned. Substansen ryker eller brenner, og gir dermed maten en ubehagelig smak. Flammepunktet, hvor det først oppstår forbrenning, ligger over røykpunktet.
Central Region
Central Region kan vise til:
David Gillick
David Gillick (født 9. juli 1983 i Dublin) er en irsk sprinter, som spesialiserer seg på 400 meter. Han er to ganger irsk mester på denne distansen, og er første irske utøver som løp under 45 sekunder. Hans fremste internasjonale resultater til nå er to gullmedaljer i EM innendørs og bronse i VM innendørs.
Han bor i dag i Ballinteer i Dublin og Loughborough i England.
Den sørlige kjegle
Den sørlige kjegle (spansk: Cono Sur; portugisisk: Cone Sul) er tradisjonelt et begrep for den geografiske regionen som utgjøres av de tre republikkene i det sørlige Sør-Amerika: Argentina, Chile og Uruguay. Den kollektive betegnelsen «sørlige kjegle» reflekterer den kulturelle likheten og de ​​sterke historiske og sosiale bånd som knytter disse landene sammen til tross for hvert lands politiske selvstendighet. Spansk er det offisielle språket. De søramerikanske landene Paraguay og Brasil (Sul og São Paulo) blir iblant ansett som deler av den sørlige kjegle.
David Gillick
Karriere
Hans første internasjonale stevne var U23-EM i friidrett 2003 i Bydgoszcz i Polen. Dette ble imidlertid ingen suksess for Gillick – han løp på 47,67, og endte på åttendeplass i kvalifiseringsheat 2.
Den sørlige kjegle
Chile, Uruguay og Argentina har den høyeste HDI i Latin-Amerika og høyest forventet levealder. Uruguay er kjent for sine avanserte utdannings- og velferdssystemer. Chile og Uruguay er de minst korrupte landene i Latin-Amerika.
David Gillick
Karriere
Året etter deltok han i VM i friidrett innendørs 2004 i Budapest, der han vant sin første internasjonale medalje, da det irske laget vant bronse på 4 x 400 meter stafett. De andre på laget var Robert Daly, David McCarthy og Gary Ryan. Men til tross for nye personlige rekorder i juli ble han ikke tatt ut til sommer-OL 2004. Han satte personlig rekord med 46,37 den 25. juli, og 46,27 den 26. juli
Den sørlige kjegle
Definisjoner
Blant land utenfor den sørlige kjegle, og kanskje spesielt på spansk og engelsk, blir den sørlige kjegle ofte oppfattet som synonymt med Mercosur, det vil si at man i tillegg til de tre republikkene Chile, Argentina og Uruguay også inkluderer Paraguay og Brasil (Sul og São Paulo). Disse landene har begge en lang historisk og kulturell tilknytning til Argentina, Chile og Uruguay, og deler av Brasil er også en del av den sørlige kjegle.
David Gillick
Karriere
I EM i friidrett innendørs 2005 løp han to sterke løp, der han først vant sitt kvalifiseringsheat med ny personlig rekord på 46,17. Deretter vant han også finalen, med tiden 46,30, foran spanske David Canal og tyske Sebastian Gatzka. Dette var Irlands første gullmedalje på en sprintøvelse i et større internasjonalt mesterskap på 73 år, deres forrige gullmedalje var Bob Tidsells OL-gull i 1932. På grunn av skade kunne ikke Gillick delta i VM i friidrett 2005.
Den sørlige kjegle
Definisjoner
Paraguay har både spansk og guarani som offisielle språk. Guarani er ubeslektet med språkene som snakkes i de andre sørlige landene.
David Gillick
Karriere
I 2006 ble han igjen skadet, men vant 400 meter i det irske mesterskapet, med tiden 45,67. Han vant også 200 meter i det irske mesterskapet innendørs, med tiden 21,45. I EM i friidrett 2006 deltok han på 400 meter, og kvalifiserte seg til semifinalen etter andreplass i sitt kvalifiseringsheat, kun slått av Timothy Benjamin. Tiden ble 46,10. I semifinalen løp han imidlertid ikke så bra, endte på syvendeplass i sin semifinale, og ble slått ut av mesterskapet. I oktober 2006 flyttet han til Loughborough i England, og ble friidrettsutøver på full tid. Han begynte da samarbeidet med Nick Dakin som trener, og trente sammen flere andre britiske toppidrettsutøvere.
Den sørlige kjegle
Demografi og etnografi
Den sørlige kjegle har en befolkning på over 60 millioner innbyggere (67 % i Argentina, 28 % i Chile og 5 % i Uruguay). De fleste av innbyggerne har europeisk opphav, hovedsakelig fra Spania, Italia og Portugal, men også fra Storbritannia, Tyskland, Polen, Armenia, Ukraina, Russland, Sveits og Frankrike.
David Gillick
Karriere
Tidlig i 2007 løp han på 45,91 i et innendørsstevne i Düsseldorf. Han slo med det Paul McKees britiske rekord på distansen, og satte årsbeste i verden. I mars vant han gull i EM i friidrett 2007 i Birmingham, etter 46,70 og nest beste tid i kvalifiseringen, 46,16 i semifinalen, og ny irsk rekord på 45,52 i finalen. Bastian Swillims og Robert Tobin tok de andre to plassene på pallen. Året etter deltok han i sommer-OL 2008, men ble slått ut i kvalifiseringen der han kom på fjerdeplass i sitt heat med tiden 45,83.
Den sørlige kjegle
Demografi og etnografi
Det finnes også etterkommere av afrikanske slaver, mestiser og amerikanske urfolk og stammefolk (aymara, mapuche og guarani).
David Gillick
Karriere
Den 4. juli 2009 vant han Meeting de Atletismo (World Athletics Tour) i Madrid, med tiden 44,77. Han slo Cedric van Branteghem med 0,9 sekunder, og satte ny irsk rekord med god margin - han hadde selv den forrige rekorden på 45,12. Etter dette kom han på andreplass i Golden League-møtet i Roma, og i august deltok han i VM i friidrett 2009 i Berlin. Der kom han på 6.-plass i finalen. I Golden League-stevnet i Zürich i slutten av august kom han på 4.-plass, og på stevnet i Brussel fikk han samme plassering. Han endte på 4.-plass i Golden League dette året med 30 poeng.
I VM i friidrett innendørs 2010 hadde han nest raskeste tid både i kvalifiseringsheatene og i semifinalene, men i finalen endte han på femteplass med tiden 46,62. Han ble senere diskvalifisert på grunn av et sammenstøt med Bershawn Jackson midtveis i løpet.
Også i EM i friidrett 2010 kom han på femteplass.
Rogers County
Rogers County er et fylke i den amerikanske delstaten Oklahoma. Det ligger i den nordøstlige delen av staten og det grenser mot Nowata County i nord, Craig County i nordøst, Mayes County i øst, Wagoner County i sør, Tulsa County i sørvest og mot Washington County i nordvest.
I fylket ligger Northeastern gasskraftverk, som eies av delstaten.
Lilleputthammer
Lilleputthammer er en familiepark som ligger i Øyer kommune, 20 km nord for Lillehammer like ved Europavei 6. Sentralt er en miniatyrpark påbegynt bygd i 1982, som er en kopi av Storgata i Lillehammer slik den var på 1900-tallet. Den er bygd i målestokk 1:4. Siden har parken vært gjennom en rekke utvidelser og fornyelser. Lilleputthammer ble åpnet 29. juni 1983 av Stortingets daværende visepresident Odvar Nordli.
DS «Færdesmanden»
«Færdesmanden» var bestilt fra England av Oplandske Dampskibsselskab, som ble konstituert i 1854. Maskinen var imidlertid laget ved Akers mekaniske verksted. Skipet kom i fart på Mjøsa i 1856, samme år som DS «Skibladner». I begynnelsen gikk «Færdesmanden» i daglig rute mellom Eidsvoll og Hamar og Smørvika ved Kapp, mens «Skibladner» gikk mellom Eidsvoll og Lillehammer to ganger ukentlig. Senere ble denne ruten forandret.
«Færdesmanden» ble ansett for verdiløs i 1888.
Dykking
Dykking en handling som omfavner alle dyr (også mennesker), som normalt puster luft, men som bevisst oppholder seg under vann av ulike årsaker. Fridykking er en menneskelig sport der det gjelder å dykke ved å holde pusten. Apparatdykking er å dykke ved å bringe en pustegass med seg under vann med et apparat. En kan også bruke utstyr på overflaten til å tilføre luft under vann, som med en slange og/eller dykkerklokke. Dykking kan også utføres ved hjelp av fartøyer (undervannsbåter).
Verdens beste dykkere er sjøpattedyr
Blekhodenebbhvalen har den offisielle verdensrekorden i dykking blant pattedyr. Den 17. oktober 2006 dykket en slik hval til 1 899 meter og satte med det ny rekord i dypdykking. Dykket varte i 85 minutter. Allikevel regner de fleste eksperter med at spermhvalen er den beste dykkeren av alle. De anslår at den trolig kan dykke til 3 000 meter eller mer, men slike dykk har hittil ikke latt seg dokumentere. Spermhvalens dykk kan trolig vare opp mot to timer (noen hevder opp mot 190 minutter ). Også flere seler er ypperlige dykkere.
Det som setter sjøpattedyrene i stand til å være så lenge under vann er deres store oksygenlager. Oksygengassen fraktes rundt i blodet bundet til hemoglobin (som finnes i de røde blodcellene). Sjøpattedyrene har stort blodvolum i forhold til landpattedyr. Dessuten inneholder hver volumenhet blod mange flere røde blodceller. I tillegg til dette inneholder musklene mye myoglobin, som kan lagre oksygen.
Dykkerutstyr
Mennesker utfører dykking både som yrkesdykking og sportsdykking.
Aktiviter under vann
Fridykking og apparatdykking er metoder for å kunne oppholde seg under vann i lengre eller kortere tidsrom. Det er i tillegg til selve opplevelsen av å dykke en rekke aktiviteter som en kan holde på med:
Opplæring av dykkere
På verdensbasis er det over 30 organisasjoner som utdanner dykkere. I Norge tilbys slik utdanning gjennom organisasjoner og kommersielle foretak som tilbyr utdanningsforløp i henhold til CMAS eller PADI. Yrkesdykkere utdannes i Norge ved Høgskulen på Vestlandet og ved Norsk Yrkesdykkerskole på Fagerstrand.
Organisasjoner som driver med utdanning av dykkere
Å oppholde seg under vann er en unaturlig for mennesket fordi det er miljø vi normalt ikke er tilpasset. Det er derfor nødvendig med skikkelig opplæring i det utstyret, prosedyrer og faren en møter dersom en vil være under vann. Opplæring er derfor viktig.
Yrkesdykking
Petroleumsvirksomhet i Norge har vært avhengig av yrkesdykkere til inspeksjon og enkle vedlikeholdsarbeider på havbunnen. Denne virksomheten har for en stor del omfattet dypdykking, dvs. havdyp større enn 50 meter. Nordsjødykkerne har i ettertid gått til erstatningssøksmål mot Staten for skader som de er påført som følge av sitt arbeid.
Oslo tingrett dømte den 10. august 2007 Staten ved Arbeids- og inkluderingsdepartementet til å betale nærmere 30 millioner kroner i erstatning og forsinkelsesrente til tre tidligere dykkere som deltok i dypvannsdykking i Nordsjøen. Oslo tingrett anfører at trykkfallsyke kan medføre varige skader i ryggmargen, affeksjon av hjernestammen som påvirker balanse, hørsel, svelging og øyebevegelser, samt cerebrale symptomer som blant annet nedsatt følelse, hørsel og syn, motorisk svikt og mentale problemer.
En yrkesdykker er i første rekke en fagperson som utfører arbeid under vann.
I Norge har man naturlige forutsetninger og arbeidsoppgaver for yrkesdykkere. I Nordsjøen har man olje- og gassutvinning, man har infrastruktur langs kysten, som broer, kaier, og rørledninger, og omfattende skipstrafikk som krever bergings- og redningsberedskap. Andre viktige oppgaver kan være relatert til oppdrettsanlegg og arkeologiske funn. Norske yrkesdykkere er også ettertraktet for arbeid i utlandet.
Yrkesdykkingen har to retninger i Norge: innaskjærs dykking, og dykking i Nordsjøen. Begge retningene kan danne grunnlag for egne karriereforløp, og det kan være naturlig å spesialisere seg for en av de to områdene, da det er vanskelig å kombinere begge.
For dykkeryrket må en del reising påberegnes, og det er ikke uvanlig med opp til 250 reisedøgn i året innen bygg- og anleggsbransjen. For Nordsjødykking vil antall reisedøgn være noe mindre. Her er det obligatorisk med engelsk som arbeidsspråk.
Selv om en velger å bli yrkesdykker vil mye av arbeidstiden foregå over vann. Den typiske arbeidssituasjon vil være at man utøver sitt fagfelt over vann, og når situasjonen krever det går man i vannet. Det er derfor en fordel med en fagutdannelse i ryggen slik at man står godt rustet for en arbeidssituasjon både over og under vann.
I moderne yrkesdykking er sikkerheten satt høyt, og all statistikk viser at yrket kan måle seg med andre yrkesgrupper. Det er særlig fokus på at enhver som er involvert i undervannsoperasjoner utfører sine arbeidsoppgaver med en riktig holdning til sikkerhet, slik at det ikke oppstår fare for liv og helse.